《建溪》
明代·蓝智

建溪三百里，势若建瓴奔。石触波涛恶，山连雾雨昏。

蛟龙馀旧窟，豺虎但空村。行路难如此，生涯未敢论。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。